«عاشیق حسن اسکندری»نین خاطیرهلری یاییلدی
گؤرکملی آذربایجان عاشیغی، سسی ایله، سازی ایله وطنیمیزین توی- دویونلرینی بزهین، آذربایجان خالقینین معنوی گوزهللیکلرینی دونیا خالقلارینا چاتدیران «عاشیق حسن اسکندری»نین خاطیرهلری، داستانلاری و شعرلری یاییلدی.
اوخوجولارا تقدیم ائدیلن بو کیتاب اوستاد عاشیق حسن اسکندرینین یارادیجیلیغینین بیر حصهسیدیر. بو حصهده اوستادین بعضی خاطیرهلری اونون دانیشیقلاری اساسیندا حاضیرلانیبدیر. عینی حالدا اوستادین یاراتدیغی داستانلاردان «آیلار و ائلدار»، «اسکندرخانین ماجراسی» و «عاشیق قشمله گؤروش» و اوزون ایللر یازدیغی شعرلرینین بیر سیراسی بو کیتابا داخیلدیر.
کیتابی «ائلدار موغانلی» نشر اوچون حاضیرلاییب و «دنیای نو» انتشاراتی طرفیندن یاییلیبدیر. عنوان:
تهران ـ خیابان انقلاب ـ خیابان ۱۲ فروردین ـ پلاک ۲۱ – طبقه همکف، انتشارات دنیای نو(یاشار) تلفن: ۶۶۴۰۲۵۷۱ (۰۲۱)
azb_Arab azb_Arab azb_Arab azb_Arab pes_Arab